Τάαβι Ρούιβας

Ο Τάαβι Ρούιβας (Taavi Rõivas, γενν. 26 Σεπτεμβρίου 1979) είναι Εσθονός πολιτικός, ο οποίος διετέλεσε πρωθυπουργός της Εσθονίας από τις 26 Μαρτίου 2014 έως τις 23 Νοεμβρίου του 2016. Είναι επικεφαλής του Εσθονικού Μεταρρυθμιστικού Κόμματος από τις 6 Απριλίου 2014.Taavi Rõivas sai Reformierakonna esimeheks - Postimees

Προτού γίνει πρωθυπουργός, χρημάτισε υπουργός Κοινωνικών Θεμάτων, από το 2012 ως το 2014. Στις 14 Μαρτίου 2014 διορίστηκε από τον πρόεδρο Τόμας Χέντρικ Ίλβες στην πρωθυπουργία, για να διαδεχθεί τον Άντρους Άνσιπ. Ηγήθηκε των συνομιλιών ανάμεσα στο Μεταρρυθμιστικό Κόμμα και στο Σοσιαλδημοκρατικό Κόμμα, με σκοπό να σχηματιστεί νέα κυβέρνηση.New Coalition Will Split Two Ministries | News | ERR Η συμφωνία για τη νέα κυβέρνηση υπογράφτηκε στις 20 ΜαρτίουReform Party and Social Democrats Sign Coalition Agreement | News | ERR και ο διορισμός του Ρούιβας στην πρωθυπουργία εγκρίθηκε από το κοινοβούλιο (Riigikogu) στις 24 Μαρτίου.Rõivas Receives Parliament Approval to Form Government | News | ERR Μετά την έγκριση της σύνθεσης της κυβέρνησης από τον πρόεδρο Ίλβες στις 26 Μαρτίου, ο Ρούιβας έγινε ο νεότερος σε ηλικία αρχηγός κυβερνήσεως στην ΕΕ.

Σταδιοδρομία
μικρογραφία|Ο Τάαβι Ρούιβας στο εσθονικό Arvamusfestival (''Το Φεστιβάλ Γνώμης''), 16 Αυγούστου 2014
Μέλος του Μεταρρυθμιστικού Κόμματος από το 1998, η πολιτική του σταδιοδρομία ξεκίνησε όταν ανέλαβε σύμβουλος του υπουργού Δικαιοσύνης Μαρτ Ρασκ από το 1999 ως το 2002.Website of the Estonian Government , archived at Internet Archive on 2-3-2014 
Ο Ρούιβας ήταν δήμαρχος της επαρχίας Χαάρμπεστι του Τάλιν την περίοδο 2004-2005 και σύμβουλος του υπουργού αρμοδίου επί των Θεμάτων Πληθυσμού Πάουλ-Έρικ Ρούμο, από το 2003 ως το 2004. Το 2005 έγινε σύμβουλος του πρωθυπουργού και ηγέτη του Μεταρρυθμιστικού Κόμματος, Άντρους Άνσιπ. Εξελέγη δημοτικός σύμβουλος του Τάλιν το 2005 και βουλευτής το 2007 και το 2011.
Το Δεκέμβριο του 2012 έγινε το νεαρότερο σε ηλικία μέλος της εσθονικής κυβέρνησης, αναλαμβάνοντας υπουργός Κοινωνικών Θεμάτων στη θέση του Χάνο Πέβκουρ. Με τη σειρά του ο Πέβκουρ αντικατέστησε την Κρίστεν Μίτσαλ ως υπουργός Δικαιοσύνης, μετά την παραίτησή της λόγω καταγγελιών για διαφθορά από το μέλος του κόμματός του, Σίλβερ Μέικαρ.

Τον Φεβρουάριο του 2014 ο πρωθυπουργός Άνσιπ ανακοίνωσε την επικείμενη παραίτησή του έναν χρόνο πριν διεξαχθούν εκλογές το 2015 και παρέδωσε τη θέση του στον πρώην ηγέτη του Μεταρρυθμιστικού Κόμματος Σιμ Κάλας, πρωθυπουργό της περιόδου 2002-2003. Ο Κάλας ξεκίνησε διαβουλεύσεις με το Σοσιαλδημοκρατικό Κόμμα, αλλά ανακοίνωσε ξαφνικά στις 12 Μαρτίου ότι δεν τον ενδιέφερε η θέση, λόγω της κριτικής των ΜΜΕ για τις ενέργειες του ίδιου όταν ήταν πρόεδρος της Τράπεζας της Εσθονίας, στις αρχές της δεκαετίας του '90. Την ίδια ημέρα ο Ρούιβας επιλέχθηκε από την ηγεσία του κόμματος ως υποψήφιος για την πρωθυπουργία.Reform Party Picks Dark Horse as New PM Candidate | News | ERR

Ανέλαβε πρωθυπουργός το Μάρτιο του 2014.

Προσωπική ζωή
Εκτός από εσθονικά, ομιλεί αγγλικά, φινλανδικά και ρωσικά.

Σύζυγος του είναι η τραγουδίστρια της ποπ Λουίζα Βερκ και έχουν 1 κόρη.

Παραπομπές

Κατηγορία:Πρωθυπουργοί της Εσθονίας